CELEX: 32016R2215
Language: sl
Date: 2016-12-08 00:00:00
Title: Izvedbena uredba Komisije (EU) 2016/2215 z dne 8. decembra 2016 o spremembi Uredbe Sveta (ES) št. 329/2007 o omejevalnih ukrepih proti Demokratični ljudski republiki Koreji

9.12.2016   
               
               
                  SL
               
               
                  Uradni list Evropske unije
               
               
                  L 334/29
               
            IZVEDBENA UREDBA KOMISIJE (EU) 2016/2215
      z dne 8. decembra 2016
      o spremembi Uredbe Sveta (ES) št. 329/2007 o omejevalnih ukrepih proti Demokratični ljudski republiki Koreji
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe Sveta (ES) št. 329/2007 z dne 27. marca 2007 o omejevalnih ukrepih proti Demokratični ljudski republiki Koreji (1) in zlasti člena 13(1)(d) in (e) Uredbe,
      ob upoštevanju naslednjega:
      
                  (1)
               
               
                  V Prilogi IV k Uredbi (ES) št. 329/2007 so na seznam uvrščene osebe, subjekti in organi, ki jih je določil Odbor za sankcije ali Varnostni svet Združenih narodov (VSZN), za katere velja zamrznitev sredstev in gospodarskih virov iz navedene uredbe.
               
            
                  (2)
               
               
                  Priloga V k Uredbi (ES) št. 329/2007 navaja osebe, subjekte in organe, ki niso uvrščeni na seznam Priloge IV, vendar jih je na seznam uvrstil Svet, za njih pa velja zamrznitev sredstev in gospodarskih virov iz navedene uredbe.
               
            
                  (3)
               
               
                  VSZN je 30. novembra 2016 sklenil, da bo na seznam oseb in subjektov, za katere veljajo omejevalni ukrepi, dodal 11 fizičnih oseb in 10 subjektov. Prilogo IV je zato treba ustrezno spremeniti. Tudi Prilogo V je treba spremeniti, saj so na navedeni seznam uvrščeni trije subjekti in ena oseba, ki morajo biti po njihovi uvrstitvi v Prilogo IV z njega črtani.
               
            
                  (4)
               
               
                  Da bi se zagotovila učinkovitost ukrepov iz te uredbe, bi morala ta začeti veljati takoj –
               
            SPREJELA NASLEDNJO UREDBO:
      Člen 1
      Uredba (ES) št. 329/2007 se spremeni:
      
                  1.
               
               
                  Priloga IV se spremeni v skladu s Prilogo I k tej uredbi;
               
            
                  2.
               
               
                  Priloga V se spremeni v skladu s Prilogo II k tej uredbi.
               
            Člen 2
      Ta uredba začne veljati na dan objave v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 8. decembra 2016
         
            
               Za Komisijo
            
            
               V imenu predsednika
            
            
               Vršilec dolžnosti vodje službe za instrumente zunanje politike
            
         
      
      
         (1)  UL L 88, 29.3.2007, str. 1.
      
         PRILOGA I
         Priloga IV k Uredbi (ES) št. 329/2007 se spremeni:
         
                     1.
                  
                  
                     pod naslovom „Fizične osebe iz člena 6(1)“ se dodajo naslednji vnosi:
                     
                                 „(29)
                              
                              
                                 Pak Chun Il. Datum rojstva: 28. 7. 1954. Državljanstvo: Severna Koreja. Št. potnega lista: 563410091. Druge informacije: Pak Chun Il je služil kot veleposlanik Severne Koreje v Egiptu; zagotavlja podporo podjetju KOMID, subjektu, ki je uvrščen na seznam (pod imenom: Korea Kumryung Trading Corporation). Datum uvrstitve na seznam: 30. 11. 2016.
                              
                           
                                 (30).
                              
                              
                                 Kim Song Chol (drugo ime: Kim Hak Song). Datum rojstva: 26. 3. 1968; ali 15. 10. 1970. Državljanstvo: Severna Koreja. Št. potnega lista: 381420565, tudi 654120219. Druge informacije: Kim Song Chol je uradnik podjetja KOMID, ki je posloval v Sudanu v korist podjetja KOMID, subjekta, ki je uvrščen na seznam. Datum uvrstitve na seznam: 30. 11. 2016.
                              
                           
                                 (31).
                              
                              
                                 Son Jong Hyok (drugo ime: Son Min). Datum rojstva: 20. 5. 1980. Državljanstvo: Severna Koreja. Druge informacije: Son Jong Hyok je uradnik podjetja KOMID, ki je posloval v Sudanu v korist podjetja KOMID, subjekta, ki je uvrščen na seznam. Datum uvrstitve na seznam: 30. 11. 2016.
                              
                           
                                 (32).
                              
                              
                                 Kim Se Gon. Datum rojstva: 13. 11. 1969. Državljanstvo: Severna Koreja. Št. potnega lista: PD472310104. Druge informacije: Kim Se Gon deluje v imenu ministrstva za industrijo jedrske energije, subjekta, ki je uvrščen na seznam. Datum uvrstitve na seznam: 30. 11. 2016.
                              
                           
                                 (33).
                              
                              
                                 Ri Won Ho. Datum rojstva: 17. 7. 1964 Državljanstvo: Severna Koreja. Št. potnega lista: 381310014. Druge informacije: Ri Won Ho je uradnik ministrstva Severne Koreje za državno varnost, ki je nameščen v Siriji in podpira podjetje KOMID, subjekt, ki je uvrščen na seznam. Datum uvrstitve na seznam: 30. 11. 2016.
                              
                           
                                 (34).
                              
                              
                                 Jo Yong Chol (drugo ime: Cho Yong Chol). Datum rojstva: 30. 9. 1973 Državljanstvo: Severna Koreja. Druge informacije: Jo Yong Chol je uradnik ministrstva Severne Koreje za državno varnost, ki je nameščen v Siriji in podpira podjetje KOMID, subjekt, ki je uvrščen na seznam. Datum uvrstitve na seznam: 30. 11. 2016.
                              
                           
                                 (35).
                              
                              
                                 Kim Chol Sam. Datum rojstva: 11. 3. 1971 Državljanstvo: Severna Koreja. Druge informacije: Kim Chol Sam je predstavnik banke Daedong Credit Bank (DCB), subjekta, ki je bil uvrščen na seznam, in je sodeloval pri upravljanju transakcij v imenu podjetja DCB Finance Limited. Kim Chol Sam je kot predstavnik DCB, nameščen v tujini, domnevno pomagal izvesti transakcije v vrednosti več sto tisoč ameriških dolarjev in verjetno upravljal z več milijoni ameriških dolarjev na računih, povezanih s Severno Korejo, ki so bili morebiti povezani z jedrskimi/raketnimi programi. Datum uvrstitve na seznam: 30. 11. 2016.
                              
                           
                                 (36).
                              
                              
                                 Kim Sok Chol. Datum rojstva: 8. 5. 1955 Državljanstvo: Severna Koreja. Št. potnega lista: 472310082. Druge informacije: Kim Sok Chol je služil kot veleposlanik Severne Koreje v Mjanmaru. Deluje kot posrednik podjetja KOMID (subjekta, ki je uvrščen na seznam). Podjetje KOMID mu je plačevalo za pomoč; organiziral je srečanja v imenu tega podjetja, med drugim tudi srečanje med podjetjem KOMID in osebami, povezanimi z obrambo Mjanmara, zaradi obravnave finančnih zadev. Datum uvrstitve na seznam: 30. 11. 2016.
                              
                           
                                 (37).
                              
                              
                                 Chang Chang Ha (drugo ime: Jang Chang Ha). Datum rojstva: 10. 1. 1964 Državljanstvo: Severna Koreja. Druge informacije: Chang Chang Ha je predsednik akademije Second Academy of Natural Sciences (SANS), subjekta, ki je uvrščen na seznam. Datum uvrstitve na seznam: 30. 11. 2016.
                              
                           
                                 (38).
                              
                              
                                 Cho Chun Ryong (drugo ime: Jo Chun Ryong). Datum rojstva: 4. 4. 1960. Državljanstvo: Severna Koreja. Druge informacije: Cho Chun Ryong je predsednik drugega ekonomskega odbora (Second Economic Committee – SEC) subjekta, ki je uvrščen na seznam. Datum uvrstitve na seznam: 30. 11. 2016 (predhodno uvrščen na seznam v skladu z avtonomnimi omejevalnimi ukrepi EU (*1)).
                              
                           
                                 (39).
                              
                              
                                 Son Mun San. Datum rojstva: 23. 1. 1951. Državljanstvo: Severna Koreja. Druge informacije: Son Mun San je generalni direktor Urada za zunanje zadeve pri Generalnem uradu za atomsko energijo (General Bureau of Atomic Energy – GBAE), subjektu, ki je uvrščen na seznam. Datum uvrstitve na seznam: 30. 11. 2016.
                              
                           
                        (*1)  Izvedbena uredba Komisije (EU) 2016/780 z dne 19. maja 2016 o spremembi Uredbe Sveta (ES) št. 329/2007 o omejevalnih ukrepih proti Demokratični ljudski republiki Koreji (UL L 131, 20.5.2016, str. 55).“;"
						
                  
               
                     2.
                  
                  
                     pod naslovom „Pravne osebe, subjekti in organi iz člena 6(1)“ se dodajo naslednji vnosi:
                     
                                 „(33)
                              
                              
                                 Korea United Development Bank. Naslov: Pjongjang, Severna Koreja. Druge informacije: (a) SWIFT/BIC: KUDBKPPY, (b) banka Korea United Development Bank deluje v industriji finančnih storitev v okviru gospodarstva Severne Koreje. Datum uvrstitve na seznam: 30. 11. 2016.
                              
                           
                                 (34).
                              
                              
                                 Ilsim International Bank. Naslov: Pjongjang, Severna Koreja. Druge informacije: (a) SWIFT: ILSIKPPY, (b) banka Ilsim International Bank je povezana z vojsko Severne Koreje in je tesno povezana s podjetjem Korea Kwangson Banking Corporation (KKBC), subjektom, ki je uvrščen na seznam. Banka Ilsim International Bank se je poskušala izogniti sankcijam Združenih narodov. Datum uvrstitve na seznam: 30. 11. 2016.
                              
                           
                                 (35).
                              
                              
                                 Korea Daesong Bank (drugo ime: (a) Choson Taesong Unhaeng, (b) Taesong Bank). Naslov: Segori-dong, ulica Gyongheung, okrožje Potonggang, Pjongjang, Severna Koreja. Druge informacije: (a) SWIFT/BIC: KDBKKPPY, (b) banka Daesong Bank je v lasti in pod nadzorom Urada 39 Delavske stranke Koreje, subjekta, ki je uvrščen na seznam. Datum uvrstitve na seznam: 30. 11. 2016 (predhodno uvrščen na seznam v skladu z avtonomnimi omejevalnimi ukrepi EU (*2)).
                              
                           
                                 (36).
                              
                              
                                 Singwang Economics and Trading General Corporation. Naslov: Severna Koreja. Druge informacije: Podjetje Singwang Economics and Trading General Corporation je severnokorejsko podjetje, ki trguje s premogom. Severna Koreja s pridobivanjem naravnih virov in njihovo prodajo v tujini prejema znaten delež denarja za svoje jedrske programe in programe balističnih izstrelkov. Datum uvrstitve na seznam: 30. 11. 2016.
                              
                           
                                 (37).
                              
                              
                                 Korea Foreign Technical Trade Center. Naslov: Severna Koreja. Druge informacije: Korea Foreign Technical Trade Center je severnokorejsko podjetje, ki trguje s premogom. Severna Koreja s pridobivanjem naravnih virov in njihovo prodajo v tujini prejema znaten delež finančnih sredstev za financiranje svojih jedrskih programov in programov balističnih izstrelkov. Datum uvrstitve na seznam: 30. 11. 2016.
                              
                           
                                 (38).
                              
                              
                                 Korea Pugang Trading Corporation. Naslov: Rakwon-dong, okrožje Potonggang, Pjongjang, Severna Koreja. Druge informacije: Podjetje Korea Pugang Trading Corporation je v lasti obrambnega konglomerata Severne Koreje Korea Ryonbong General Corporation, specializiranega za nabavo blaga za obrambno industrijo Severne Koreje in za podporo Pjongjangu pri prodaji vojaškega blaga. Datum uvrstitve na seznam: 30. 11. 2016.
                              
                           
                                 (39).
                              
                              
                                 Korea International Chemical Joint Venture Company (drugo ime: (a) Choson International Chemicals Joint Operation Company, (b) Chosun International Chemicals Joint Operation Company, (c) International Chemical Joint Venture Company. Naslov: (a) Hamhung, provinca Južni Hamgyong, Severna Koreja, (b) Man gyongdae-kuyok, Pjongjang, Severna Koreja, (c) Mangyungdae-gu, Pjongjang, Severna Koreja. Druge informacije: Podjetje Korea International Chemical Joint Venture Company je podružnica obrambnega konglomerata Severne Koreje Korea Ryonbong General Corporation, specializiranega za nabavo blaga za obrambno industrijo Severne Koreje in za podporo Pjongjangu pri prodaji vojaškega blaga, ki je opravljala transakcije, povezane s širjenjem orožja. Datum uvrstitve na seznam: 30. 11. 2016.
                              
                           
                                 (40).
                              
                              
                                 DCB Finance Limited. Naslov: Zgradba Akara Building, ulica 24 de Castro Street, Wickhams Cay I, Road Town, Tortola, Britanski Deviški otoki; Dalian, Kitajska. Druge informacije: Podjetje DCB Finance Limited je navidezna družba za banko Daedong Credit Bank (DCB), subjekt, ki je uvrščen na seznam. Datum uvrstitve na seznam: 30. 11. 2016.
                              
                           
                                 (41).
                              
                              
                                 Korea Taesong Trading Company. Naslov: Pjongjang, Severna Koreja. Druge informacije: Podjetje Korea Taesong Trading Company je v imenu podjetja KOMID opravljalo posle s Sirijo. Datum uvrstitve na seznam: 30. 11. 2016 (predhodno uvrščeno na seznam v skladu z avtonomnimi omejevalnimi ukrepi EU (*)).
                              
                           
                                 (42).
                              
                              
                                 Korea Daesong General Trading Corporation (drugo ime: (a) Daesong Trading, (b) Daesong Trading Company, (c) Korea Daesong Trading Company, (d) Korea Daesong Trading Corporation. Naslov: Pulgan Gori Dong 1, okrožje Potonggang, Pjongjang, Severna Koreja. Druge informacije: Podjetje Korea Daesong General Trading Corporation je povezano z Uradom 39 prek izvažanja mineralov (zlata), kovin, strojev, kmetijskih proizvodov, ginsenga, nakita in izdelkov lahke industrije. Datum uvrstitve na seznam: 30. 11. 2016 (predhodno uvrščeno na seznam v skladu z avtonomnimi omejevalnimi ukrepi EU (*)).
                              
                           
                        (*2)  Uredba Komisije (EU) št. 1251/2010 z dne 22. decembra 2010 o spremembi Uredbe Sveta (ES) št. 329/2007 o omejevalnih ukrepih proti Demokratični ljudski republiki Koreji (UL L 341, 23.12.2010, str. 15).“"
						
                  
               
      
         PRILOGA II
         Priloga V k Uredbi (ES) št. 329/2007 se spremeni:
         
                     1.
                  
                  
                     pod naslovom „Fizične osebe iz člena 6(2)(a)“ se črta naslednji vnos:
                     
                                 „18.
                              
                              
                                 Jo Chun Ryong“;
                              
                           
               
                     2.
                  
                  
                     pod naslovom „Pravne osebe, subjekti in organi iz člena 6(2)(a)“ se črta naslednji vnos:
                     
                                 „9.
                              
                              
                                 Korea Taesong Trading Company“;
                              
                           
               
                     3.
                  
                  
                     pod naslovom „Pravne osebe, subjekti in organi iz člena 6(2)(b)“ se črtata naslednja vnosa:
                     
                                 „3.
                              
                              
                                 Korea Daesong Bank“ in
                              
                           
                                 „4.
                              
                              
                                 Korea Daesong General Trading Corporation“.